
CVP IS priemonėmis

DĖL KVIETIMO PATEIKTI PASIŪLYMĄ PIRKIMUI VERTIKALAUS DEGUONIES SAUGOJIMO INDO NUOLATINĖS PRIEŽIŪROS PASLAUGOS
Viešoji įstaiga Klaipėdos universiteto ligoninė (toliau – Perkančioji organizacija), vadovaudamasi Lietuvos Respublikos viešųjų pirkimų įstatymu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr.1S-97, Lietuvos Respublikos civiliniu kodeksu (toliau – Civilinis kodeksas) prašo pateikti pasiūlymą  deguonies saugojimo indo nuolatinės priežiūros paslaugoms pirkti, pagal 3 priede „Techninė specifikacija“ nurodytus reikalavimus (toliau – Paslaugos).
Tiekėjas gali pateikti tik vieną pasiūlymą (Pasiūlymo forma pateikiama šio kvietimo 2 priede). Jei Tiekėjas pateikia daugiau kaip vieną pasiūlymą, visi tokie pasiūlymai bus atmesti. Alternatyvių pasiūlymų pateikti neleidžiama. Pirkimo objektas į pirkimo dalis neskirstomas. Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 90 dienų. Pasiūlymas neprivalo būti pasirašytas nei fiziniu, nei elektroniniu parašu. Tiekėjas, prisijungdamas prie CVP IS, save identifikuoja ir pateikdamas pasiūlymą, patvirtina, kad jo pasiūlymas atitinka nustatytus reikalavimus. Jei pasiūlymą CVP IS pateikė (įkėlė) ne tiekėjo vadovas, laikoma, kad darbuotojas turi tokias teises (pateikimas įgaliojimas).  Perkančiajai organizacijai kilus abejonių dėl teisių pateikti pasiūlymą turėjimo, ji turi teisę prašyti pateikti papildomus dokumentus.  
Pasiūlyme prašome nurodyti bendrą pasiūlymo kainą su PVM. Į pasiūlymo kainą turi būti įskaičiuotos visos išlaidos ir mokesčiai.
Kartu su pasiūlymu pateikiami šie dokumentai:

1.
Civilinės atsakomybės draudimo kopija;
2.
Darbuotojo (darbuotojų), paskirto (paskirtų) atlikti nuolatinę potencialiai pavojingo įrenginio priežiūrą, kvalifikaciją įrodančio dokumento kopija (išduotas valstybės institucijos, atsakingos už atskirų potencialiai pavojingų įrenginių kategorijų ar tų įrenginių kategorijų parametrų potencialiai pavojingų įrenginių priežiūros administracinį reglamentavimą, nustatytą kvalifikaciją arba specialiųjų žinių ir įgūdžių).
Perkančioji organizacija netikrina ar yra Viešųjų pirkimų įstatymo 46 straipsnyje numatytų tiekėjo pašalinimo pagrindų. Tiekėjas teikdamas pasiūlymą neturi pateikti EBVPD, tačiau turi pateikti 4 priede nurodytą deklaraciją.
Savo pasiūlyme tiekėjas turi nurodyti, kokius subtiekėjus jis ketina pasitelkti, jei pasitelks. Subtiekėjų pasitelkimas nekeičia Tiekėjo atsakomybės dėl numatomos sudaryti Pirkimo sutarties įvykdymo, todėl bet kokiu atveju Tiekėjas pilnai privalo prisiimti atsakomybę už subtiekėjų veiklą vykdant sutartį. Tiekėjo ir atskirų subtiekėjų santykiai turi būti įforminti preliminariomis sutartimis, kuriose turi būti sulygstama dėl konkrečių veikų, kurias jiems (subtiekėjams) pavesta atlikti. Subtiekėjai turi turėti atitinkamą kvalifikaciją ir gebėjimus numatytai veikai atlikti pagrindžiančius dokumentus (turi būti registruotas įstatymų nustatyta tvarka, turi turėti teisę verstis atitinkama veikla ir kt.). 

Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą. 

Pasiūlymų nagrinėjimo, vertinimo ir palyginimo procedūras atlieka pirkimo organizatorius, tiekėjams ar jų įgaliotiems atstovams nedalyvaujant, vadovaudamasis Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr.1S-97. 

Apmokėjimo sąlygos numatytos priede Nr. 1 Sutarties projektas. Išankstinių (avansinių) apmokėjimų Perkančioji organizacija nenumato.
Perkančioji organizacija ekonomiškai naudingiausią pasiūlymą išrenka pagal kainą, kuri vertinama eurais. 

Vadovaudamasi Viešųjų pirkimų įstatymo 86 str. 9 d. Perkančioji organizacija laimėjusio dalyvio pasiūlymą, sudarytą pirkimo sutartį ir sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. Atsižvelgiant į tai, tiekėjai, vadovaudamiesi Viešųjų pirkimų įstatymo 20 str. 2 d. pasiūlyme turi nurodyti, kokia pasiūlyme pateikta informacija yra konfidenciali. Konfidencialią informaciją ir/ar dokumentus tiekėjas nurodo pasiūlymo formoje (2 priede).
Pirkimo sutarties šalių teisės ir pareigos, perkamų prekių kaina, atsiskaitymų ir mokėjimo tvarka, prievolių įvykdymo terminai, prievolių įvykdymo užtikrinimas, ginčų sprendimo tvarka, sutarties nutraukimo tvarka, sutarties galiojimas nurodyta sutarties projekte (1 priede).
Viešojo pirkimo – pardavimo sutartis bus sudaroma 36 (trisdešimt šešių) mėnesių laikotarpiui.

Kontaktinis asmuo dėl pirkimo procedūrų – VšĮ Klaipėdos universiteto ligoninės viešųjų pirkimų tarnybos vyresnioji specialistė Karina Ruzgaitė, el. pastas karina.ruzgaite@kul.lt
Kontaktinis asmuo dėl pirkimo objekto – VšĮ Klaipėdos universiteto ligoninės Ūkio reikalų tarnybos Inžinierius įrenginių priežiūrai Mudistonas Vaičekauskas tel. +37069956844.
Pasiūlymus prašome pateikti iki 2026 m. rugsėjo 15 d. 10 val. 00 min. CVP IS priemonėmis. 

PRIDEDAMA:

1. Sutarties projektas
2. Pasiūlymo forma
3. Techninė specifikacija

4. Tiekėjo deklaracija dėl VPĮ 46 str. 2¹ d. atitikimo nuostatoms

